section_heading: Radnja priče
paragraph_text: Lois McMaster Bujold govori o Athosu kao o "samostanskom" planetu, jer kao i kod današnjih samostana svi njegovi stanovnici su muškarci. Ova specifična kultura razvila se iz filozofije prvih kolonista, koji su bili religijski fanatici, i u potrazi za skloništem od žena, koje su okarakterizirali kao "demonske" zbog "ludila" koje izazivaju kod muškaraca, su kolonizirali planet Athos. Pogrdno je i pogrešno od ostalih okarakteriziran kao "planet pedera". Iako se većina partnera koji zajedno odgajaju djecu obično nalaze i u romantičnim i seksualnim vezama koji nalikuju homoseksualnim parovima u našem društvu, ipak i na Athosu postoje heteroseksualci. Oni su međutim prisiljeni da žive u celibatu jer nisu u prilici da ikada upoznaju ženu, to ide do te mjere da im čak nije poznat ni izgled žene. Stanovnici ostvaruju "kućne bodove" prema reprodukciji, što uključuje kulture jajašaca koje su bile uzete od žena. Ipak malo Atožana zna da podjednako potječu i od žena i od muškaraca, jer jajne stanice nose samo vlasničine inicijale.